Būris

thumb|Mazu dzīvnieku būris
**Būris** jeb **sprosts**, kā arī **krātiņš**, ir iežogojums, kas bieži vien ir izgatavots no sieta, restēm vai stieplēm, un ko izmanto, lai kaut ko vai kādu ierobežotu, saturētu vai aizsargātu. Būris var kalpot vairākiem mērķiem, tostarp dzīvnieka vai personas turēšanai nebrīvē, dzīvnieka vai personas sagūstīšanai, dzīvnieka demonstrēšanai zoodārzā vai objekta aizsardzībai no ārējiem draudiem (zādzības, bojājumiem).

## Uzbūve
Tā kā būris lielākoties paredzēts dzīvu būtņu turēšanai, vismaz daļai tā konstrukcijas jābūt tādai, lai caur to varētu iekļūt gaisma un gaiss. Tādēļ daži būri var būt izgatavoti ar cieši kopā savītām stieplēm, lai ieslodzītais nevarētu izlīst starp tām, vai ar logiem, kas nosegti ar kaut kāda veida restēm.

## Dzīvnieku būri
Būrus pārsvarā izmanto dzīvnieku ieslodzīšanai, un daži no tiem ir īpaši veidoti, lai atbilstu noteiktai dzīvnieku sugai. Viens vai vairāki putni, grauzēji, rāpuļi un pat lielāki noteiktu šķirņu dzīvnieki dažreiz tiek turēti būrī kā mājdzīvnieki.

Dzīvnieku būri jau kopš seniem laikiem ir cilvēku kultūras sastāvdaļa. Piemēram, uz sengrieķu vāzes, kas datēta ar 490. gadu p.m.ē., attēlots zēns, kurš klēpī tur, iespējams, pieradinātu trusi, un fonā ir būris ar atvērtām durvīm. Bībeles Jeremijas grāmatā cilts raksturota kā "būri, pilni ar putniem", un Ecēhiēla grāmatā aprakstīta lauvas sagūstīšana, kurā sagūstītāji "to ievilka būrī un aizveda pie Bābeles ķēniņa".

Dažādie likumi, kas regulē dzīvnieku turēšanu nebrīvē, parasti nosaka būru izmērus vai minimālo aprīkojumu atkarībā no sugas, neatkarīgi no tā, vai tie paredzēti transportēšanai vai vaislai. Piemēram, Šveices tiesību akti nosaka mājdzīvnieku būru minimālos absolūtos iekšējos izmērus, taču Šveices Dzīvnieku aizsardzības organizācija (PSA) norāda, ka pat ja šie izmēri atbilst likumam, tie nebūt neatbilst sugu vajadzībām. Tāpēc praksē ir jānodrošina daudz lielāka dzīves telpa, lai nodrošinātu iemītnieku labsajūtu.

Dzīvnieku aizsardzības asociācijas bieži ir iestājušās par transportēšanas apstākļu uzlabošanu būros un beterijtipa būru aizliegšanu, īpaši dējējvistām. Eiropas tiesību akti pastāvīgi mainās, taču patērētāju uzvedība ietekmē arī vaislas apstākļus.

### Slazdi
Būrus izmanto arī kā slazdi jeb lamatas. Šis ir izplatīts un nelikumīgs būru pielietojums, jo malumedniecība pati par sevi ir nelikumīga. Šāda veida būrus izmanto, lai notvertu dzīvnieku vai noteiktu laiku turētu tos sagūstītus. ASV prezidents Teodors Rūzvelts izmantoja būri, lai notvertu lāci, pierādot to, ka būri var izmantot arī lielu dzīvnieku sagūstīšanai.

## Galerija

Glass cage smutzer ragunan.jpg|Zooloģiskā dārza būris
1904 Flight Cage.JPG|Aviārijs
Fajardo El Conquistador birdcage.jpg|Dekoratīvais aviārijs
BustanHagalilBattery.JPG|Baterijtipa būris
Jaula Roedores Ferplast.jpg|Kāmja vai peles būris
Rat cage 01.jpg|Žurkass būris
Hasenstall039.JPG|Truša būris
Ptáčník.JPG|Putnu ķērāja būris (19. gadsimta beigas)
Vogelkäfig 18-19 Jh.jpg|Putnu būris (18./19. gadsimts)


## Cilvēku būri
[thumb|[Gibbet at Forte di San Leo]]

### Sodīšana
Vēsturiski ieslodzītos dažreiz turēja būros. Vjetnamas kara laikā tos sauca par "tīģeru būriem". Gūstekņi dažreiz pieķēdēja neērtās pozās, lai pastiprinātu ciešanas. Viduslaiku Anglijā karalis Edvards sodīja Robertu Brūsu, publiski ieslogot būrī divas viņa atbalstītājas.

### Drošība
* drošības būris — izmanto transportlīdzekļos (pārsvarā sporta) braucēju drošībai avārijas gadījumos;
* būris aizsardzībai pert haizivīm - izmanto nirēju (daiveru) aizsardzībai.

### Izklaide
Būrus izmanto dažādās izklaides formās, lai radītu sajūsmu, pateicoties sajūtai, ka izklaidētāji ir iesprostoti būrī. Būrim līdzīgā konstrukcijā norisinās cīņas, kurās piedalās divi cīnītāji, kas parasti nodarbojas ar jauktajām cīņas mākslām. Austrālijā 2014. gadā atcēla aizliegumu izmantot "būriem līdzīgus iežogojumus" šādos cīņa sporta pasākumos. Tērauda būri ir arī viens no vecākajiem iežogojumu veidiem, ko izmanto profesionālajā cīņā. Pirmā jebkāda veida "tērauda būra cīņa" notika 1937. gada 25. jūnijā Atlantā, Džordžijas štatā. Šī cīņa notika ringā, ko ieskauj vistas stiepļu siets, lai noturētu sportistus iekšpusē un novērstu jebkādu iespējamu iejaukšanos..

## Atsauces

## Ārējās saites